הישרדות: הפיליפינים (עונה אמריקאית)

**הישרדות: הפיליפינים** (באנגלית: **Survivor: Philippines**) היא העונה העשרים וחמש של תוכנית המציאות האמריקאית "הישרדות". העונה, אשר צולמה בקרמואן שבפיליפינים מ-18 במרץ עד 25 באפריל 2012, עלתה לשידור ברשת השידור האמריקאית CBS ב-19 בספטמבר 2012 עד הגמר ששודר ב-16 בדצמבר באותה שנה, אשר דניס סטאפלי הוכרזה לשורדת האחרונה על פני מייקל סקופין וליסה ולצל.

עונה זו היא הראשונה מאז "הישרדות: אולסטארס" להתחיל את העונה עם שלושה שבטים, והשביעית סך הכל שכוללת שורדי עבר. פניות המשתתפים היו אמורות להתקבל ב-4 באוקטובר 2011, כאשר כ-800 נבחרו לראיונות במדינות שונות. מראיונות אלה נבחרו 15 מתמודדים. הצילומים החלו במרץ – הצילומים המוקדמים ביותר של עונת "הישרדות" מאז העונה הראשונה. בעונה התחרו 15 שורדים חדשים שהתחרו עם שלושה שורדי עבר שפונו רפואית בעונתם המקורית: מייקל סקופין (עונה 2; נכווה בפניו ובידיו לאחר שנפל לתוך המדורה), ג'ונתן פנר (השתתף במקור בעונה 13 וחזר בעונה 16; זיהום בברך), וראסל סוואן (עונה 19; איבד את הכרתו כתוצאה מהתייבשות).

דניס סטאפלי נבחרה לשורדת האחרונה בפרק הגמר ב-16 בדצמבר 2012, לאחר שניצחה את ליסה ולצל ומייקל סקופין בהצבעה 1–1–6, וסימנה את הפעם השנייה בתולדות התוכנית (אחרי "הישרדות: סין", בדיוק 10 עונות קודם לכן) שבה שלושת הפיינליסטים קיבל לפחות קול אחד. סטאפלי היא הזוכה האישה המבוגרת ביותר בתולדות התוכנית, והאדם היחיד שהשתתף ושרד בכל מועצות השבט בעונה אחת. ולצל זכתה ב-100,000 דולר לאחר שהוכתרה כ"חביבת הקהל", וגברה על מלקולם פרברג בפער של 0.7%; ההפרש הקרוב ביותר בתולדות הפרס.

## מתמודדים
בעונה התחרו 15 שורדים חדשים ושלושה שורדי עבר, שנאלצו לפרוש בעבר שלהם עקב פציעות, התחלקו בתחילה לשלושה שבטים – **טנדאנג**, **קלאבאו** ו**מאטסינג**. ביום ה-11, שני חברי השבט הנותרים בשבט מאטסינג נקלטו בשבטים טנדאנג וקלאבאו. ביום ה-17 שני השבטים אוחדו לשבט **דאנגריין**.

בין המתמודדים שהשתתפו בעונה נמצאים כוכבת "עובדות החיים" ליסה ולצל; שחקן ה-MLB לשעבר ג'ף קנט; פיינליסטית מיס דלאוור ארצות הברית 2011 ומיס ארצות הברית 2011 קייטי הנסון; ומיס יוטה ארצות הברית לנוער 2010 ופיינליסטית מיס ארצות הברית לנוער 2010 אנג'ליה "אנג'י" לייטון. אבי-מריה גומז לוהקה במקור ל"הישרדות: טוקנטינס – הגבהים הברזילאים" בגלל המורשת הברזילאית שלה, אולם ליהוקה בוטל.

### הופעות עתידיות
מלקולם פרברג חזר להתחרות בעונה הבאה, "הישרדות: קרמואן – מעריצים נגד פייבוריטים", וחזר שוב ב"הישרדות: משני משחק". אבי-מריה גומז חזר להתחרות ב"הישרדות: קמבודיה – הזדמנות שנייה". דניס סטאפלי חזרה להתחרות ב"הישרדות: מנצחים במלחמה".

מחוץ ל"הישרדות", גומז התחרה עם שורדת העבר, סיירה דון תומאס, בפרק ספיישל "הישרדות" נגד "האח הגדול" בתוכנית "אפקט הפחד". פרברג התחרה בתוכנית הריאליטי של רשת USA ב-2022, "נחש בדשא".

## סיכום עונה
חמישה עשר השורדים החדשים פוצלו לשלושה שבטים ולאחר מכן הוצגו בפני חברי השבט האחרונים שלהם, שלושה שורדי עבר שפונו רפואית מהעונות המקוריות שלהם: מייקל סקופין הצטרף לטנדאנג, ג'ונתן פנר לקלאבאו, וראסל סוואן למאטסינג. מאטסינג הפסיד בארבעת משימות החסינות הראשונות, והשאיר רק את מלקולם, שמצא את פסלון החסינות של השבט, ודניס, בעלת בריתו הקרובה ביותר מאז תחילת המשחק. לאחר פירוק שבט מאטסינג, מלקולם הצטרף לשבט טנדאנג ודניס לקלאבאו. מלקולם השתלב במהירות עם הברית הדומיננטית של טנדאנג, בראשות פיט, בעוד שדניס הצטרפה לברית הרוב של קלאבאו, בראשות ג'ף. למרות שג'ף רצה להדיח את שורדי העבר, ג'ונתן מצא את פסלון החסינות של קלאבאו, והשתמש בו כתנופה ליישר קו עם ג'ף וקרטר.

השבטים התמזגו בעוד ששבט טנדאנג מחזיק ברוב. ליסה גילתה בטעות על פסלון החסינות של מלקולם, והבטיחה לשמור זאת בסוד אם יסכים לקחת אותה ואת דניס לגמר. לאחר שג'ף וקרטר התחברו לברית של פיט כדי להצביע לשורדי העבר, ג'ונתן השתמש בפסלון שלו כדי להציל את עצמו. ליסה חשפה את קיומו של הפסלון של מלקולם בניסיון לסנוור אותו. עם זאת, לאחר שמלקולם שכנע את ברית טנדאנג שהוא מתכנן להשתמש בפסלון שלו, הם הצביעו במקום לג'ף. ליסה ומייקל, בתחתית ברית טנדאנג, התהפכו בסופו של דבר, ושיתפו פעולה עם חברי שבט קלאבאו ומאטסינג לשעבר במטרה להדיח את שאר חברי ברית טנדאנג. זמן קצר לאחר מכן נוצרה ברית של מייקל, ליסה, מלקולם ודניס, שהדיחה באופן שיטתי את האחרים.

למרות הזכייה ביתרון במשימת החסינות האחרונה, מלקולם לא הצליח לזכות בחסינות, ובעקבות כך הודח על היותו האיום הגדול ביותר. כל שלושת הפיינליסטים ספגו גנאי על ידי חבר המושבעים במועצת השבט הסופית; ליסה על כך שטענה שהיא לא יכולה להתמודד עם הלחצים של המשחק, מייקל על היותו חסר יכולת אסטרטגית וחברתית, ודניס על ההתנשאות שלה. עם זאת, הטיעון של דניס, יחד עם העובדה שהיא הייתה השחקנית הראשונה בהיסטוריה של הישרדות שהשתתפה ושרדה בכל מועצת שבט במשחק, זכתה בתואר השורדת האחרונה בהצבעה 1–1–6.

## טבלת הצבעות

## ביאורים

## הערות שוליים

הפיליפינים